Title: Malalties sexuals
Course: Activitats de ciències experimentals per a l'avaluació de les competències bàsiques amb el suport de les TIC

LES MALALTIES DE TRANSMISIÓ SEXUAL
Són les que afecten als òrgans sexuals.
1 Malalties sexuals que afecten a les dones.
Les principals són:
• Càncer d'úter i càncer de mama. Aquestes malalties comencen amb la transformació d'algunes cèl•lules normals d'aquest òrgans en cèl•lules canceroses, és a dir en cèl•lules que no paren mai de dividir-se i que per això acabant generant tumors. Si passa massa temps aquest tumors deixen anar cèl•lules canceroses a altres parts del cos, la qual cosa s'anomena metàstasi. Quan hi ha focus cancerigens en molts llocs del cos resulta ja impossible l'eliminació del càncer per simple extirpació del tumor inicial o per destrucció del mateix per radiacions (radioteràpia). Per tot això és molt convenient fer-se revisions mèdiques anuals. Així els petits tumors es poden detectar a temps i es poden extirpar sense que originin més problemes.
• Esterilitat. És la incapacitat de tenir fills. Generalment és deguda a dificultats de sustentació de la placenta o a un estrenyiment tan excessiu de les trompes que impedeix l'ascens dels espermatozoides. El primer problema requereix descans absolut de la dona embarassada i el segon problema requereix d'una operació de microcirugia de trompes.
2 Malalties sexuals que afecten als homes.
Les principals són:
• Fimosis. És un estrenyiment excessiu del prepuci que dificulta que aflori el gland durant l'erecció. Precisa d'una petita intervenció quirúrgica que consisteix en tallar circularment la part del prepuci que sobra. Aquesta intervenció s'anomena circumcisió.
• Prostatitis. És una inflamació de la pròstata. Pot arribar a impedir la micció. Pot estar deguda a una infecció microbiana o a un tumor cancerígen.
• Esterilitat. Es la incapacitat d'engendrar fills. Generalment és deguda a l'escassesa d'espermatozoides en el semen o a la seva baixa mobilitat. Per causes encara desconegudes la baixa qualitat del semen està augmentat molt en alguns societat occidentals.
• Criptorquídia. És la falta de descens dels testicles des de la cavitat abdominal al escrot. Pot produir esterilitat ja que la temperatura dintre del tronc és més alta i afecta la maduració de les gònades de l'adolescent.

3 Les malalties de transmissió sexual.
Són les infeccions que poden transmetre's a través de les relacions sexuals. Les principals són:
• La SIDA. És el debilitament del sistema immunitari a causa del virus VIH que infecta i altera els limfòcits. Es tracta d'una malaltia mortal encara que últimament amb els nous medicaments s'ha aconseguit allargar molt la vida dels pacients.
• Les hepatitis B i C. Són alteracions del fetge degudes a uns virus que infecten i destrueixen les seves cèl•lules. Els símptomes són febre, cansament i inflamació del fetge. Uns individus aconsegueixen superar la malaltia però uns altres moren per la destrucció vírica del seu fetge.
• La sífilis. És una infecció bacteriana molt contagiosa que comença provocant nafres en els genitals.
• La gonorrea. És una infecció bacteriana també molt contagiosa que provoca una secreció groguenca i molt coïssor.